
biotop

- Kr2 Porasty borievky obyg&ajnej

- Kr7 Trnkové a lieskové kroviny

[ ] Lk1 Nizinné a podhorské kosné liky
- Sk7 Sekundarne sutinové a skalné biotopy

- Tr 1 Suchomilné travinno-bylinné a krovinové porasty na vapnitom substrate
- Mozaika biotopov Tr 1 Suchomilné travin.-bylin. a krovin. porasty na vapnitom substrate a Pi 5 Pionierske porasty zvazu Alysso-Sedion albi na plytkych karbonat. a bazickych substratoch

- Mozaika biotopu Sk7 Sekundarne sutinové a skalné biotopy a Tr1 Suchomilné travinno-bylinné a krovinové porasty na vapnitom substrate W ¢ .
- X4 Teplomilna ruderalna vegetacia mimo sidiel

- X9 Porasty nepévodnych drevin

- bez biotopu °—=5°—="u£‘u°&em Vyhotovil: SOP SR, Spréva NP Slovensky raj, 2018 |

1
Základné údaje

1.1 Číslo podľa štátneho zoznamu, ak je pridelené

Prírodná pamiatka Ostrá hora je evidovaná v štátnom zozname osobitne chránených častí prírody a krajiny pod číslom 630.

1.2 Príslušnosť k európskej sústave chránených území a územiam medzinárodného významu

Územie je súčasťou európskej sústavy chránených území Natura 2000. Výnosom Ministerstva životného prostredia Slovenskej republiky č. 3/2004-5.1 zo 14. júla 2004, ktorým sa vydáva národný zoznam území európskeho významu (ďalej len „výnos MŽP SR č. 3/2004-5.1“), bolo zaradené ako súčasť navrhovaného územia európskeho významu pod označením SKUEV0105 Spišskopodhradské travertíny (pôvodný názov – Travertíny pri Spišskom Podhradí). Rozhodnutím Komisie 2008/218/ES z 25. januára 2008 bol podľa smernice Rady 92/43/EHS z 21. mája 1992tc "z 21. mája 1992" o ochrane biotopov, voľne žijúcich živočíchov tc "o ochrane biotopov, voľne žijúcich živočíchov "a rastlín (ďalej len „smernica o biotopoch“) prijatý zoznam lokalít európskeho významu v alpskom biogeografickom regióne, ktorého súčasťou je aj predmetné územie. Nakoľko predmetné územie európskeho významu pozostáva z 9 samostatných polygónov, bude každý z nich vyhlasovaný a riešený ako samostatné chránené územie.

Územie nie je prekryté so žiadnym existujúcim chráneným vtáčím územím. Územie je v ochrannom pásme lokality svetového dedičstva UNESCO Levoča, Spišský hrad a pamiatky okolia.
1.3 Kategória a názov územia

Kategória: prírodná pamiatka (PP)
Názov územia: Ostrá hora
Názov bol štandardizovaný rozhodnutím Úradu geodézie, kartografie a katastra Slovenskej republiky č. P-5255/2004 z 23. 12. 2004.
1.4 Platný právny predpis o vyhlásení chráneného územia alebo medzinárodný doklad o zaradení lokality do sústavy území medzinárodného významu

Územie bolo vyhlásené nariadením a uznesením plenárneho zasadnutia Okresného národného výboru v Spišskej Novej Vsi č. 83 zo dňa 15. 3. 1990, s účinnosťou od 1. 4. 1990. Územie má na základe vyhlášky Krajského úradu životného prostredia v Košiciach č. 7/2004 z 22. 9. 2004, s účinnosťou od 1. 10. 2004, platný 4. stupeň ochrany.
1.5 Celková výmera chráneného územia a jeho ochranného pásma

Celková výmera prírodnej pamiatky je 29,3240 hektára. Ochranné pásmo prírodnej pamiatky sa nevymedzuje. Je ním v zmysle § 17 ods. 8 zákona č. 543/2002 Z. z. o ochrane prírody a krajiny v znení neskorších predpisov (ďalej len „zákon č. 543/2002 Z. z.“) územie do vzdialenosti 60 m smerom von od hranice PP a platí v ňom tretí stupeň ochrany.
1.6 Súčasný stav predmetu ochrany

1.6.1 Prírodné pomery

Prírodná pamiatka Ostrá hora sa nachádza v Prešovskom kraji, v okrese Levoča a v Košickom kraji, v okrese Spišská Nová Ves, v Hornádskej kotline v nadmorskej výške 512 – 608 m n. m..
Chránené územie sa nachádza v geomorfologickom celku Hornádska kotlina a jej podcelku Medvedie chrbty.
Geologický podklad tvoria kvartérne travertíny na paleogéne vnútorných Karpát, tvorenom pieskovcami, vápnitými ílovcami – flyši (hutianske a zuberské súvrstvie). Travertínová kopa Ostrá hora vznikla ako susedné kopy Dreveníka a Spišského hradu na severojužnej tektonickej línii. Je tvorená samostatnými útvarmi Ostrá hora (608 m n. m.) a Kozia hora (592 m n. m.). Kopa vznikla koncom treťohôr. Kopa Ostrej hory je omnoho menej rozrušená ako Dreveník a Spišský hrad. Sú tu obnažené travertínové útvary a ojedinelé jaskyne.

Z hľadiska základných morfoštruktúr leží územie na vrásovoblokovej fatransko-tatranskej morfoštruktúre, v negatívnej morfoštruktúre (priekopové prepadliny a morfologické depresie kotlín). Z hľadiska typu erózno-denudačného tvorí reliéf tohto územia reliéf kotlinových pahorkatín. Z hľadiska morfologicko-morfometrických typov leží územie v mierne členitej pahorkatine.

Územie sa nachádza v mierne teplej oblasti a jej mierne teplom, mierne vlhkom dolinovom/kotlinovom okrsku so studenou zimou, charakterizovanom priemerným počtom letných dní (s denným maximom teploty vzduchu ≥ 25 °C) za rok menej ako 50, s teplotami v januári do -5 °C a v júli nad 16 °C.

Územie sa nachádza v oblasti s výskytom kambizemí modálnych a kultizemných nasýtených, sprievodných kambizemí pseudoglejových, zo zvetralín pieskovcovo-ílovcových hornín (flyš). Samotná travertínová kopa je pokrytá pôdami typu terra rosa. Pôdy sú hlinité až ílovito-hlinité, neskeletnaté až slabo kamenité (0 – 20 %), s vlhkým vlhkostným režimom.
Územie leží v povodí Hornádu, odvodňované je potokom Margecianka, ktorý je prítokom potoka Branisko a potokom Branisko, ktorý je prítokom Hornádu.

Flóra

Podľa fytogeografického členenia Slovenska patrí územie do oblasti západokarpatskej flóry (Carpaticum occidentale), v ktorej leží v obvode flóry vnútrokarpatských kotlín (Intercarpaticum) a jeho fytogeografickom okrese Podtatranské kotliny, podokres Spišské kotliny. Z hľadiska fytogeograficko-vegetačného členenia patrí územie do ihličnatej zóny, okresu Hornádska kotlina.

Potenciálne by vegetáciu prevažnej časti územia tvorili karpatské dubovo-hrabové lesy, lokálne v najextrémnejších polohách aj dubové lesy. Súčasnú vegetáciu tvoria biotopy európskeho významu Pi5 (6110*) Pionierske porasty na plytkých karbonátových a bázických substrátoch zväzu Alysso-Sedion albi, Kr2 (5130) Porasty borievky obyčajnej, Tr1 (6210) Suchomilné travinno-bylinné a krovinové porasty na vápnitom substráte, Lk1 (6510) Nížinné a podhorské kosné lúky, Sk8 (8310) Nesprístupnené jaskynné útvary a biotop národného významu Sk7 Sekundárne sutinové a skalné biotopy. Z ďalších biotopov sa tu vyskytujú aj Kr7 Trnkové a lieskové kroviny a X9 Porasty nepôvodných drevín, ktoré predstavujú časti lesných porastov, umelo založené v šesťdesiatych rokoch minulého storočia.
Lokalita predstavuje plochy teplomilných spoločenstiev s ojedinelým výskytom mnohých druhov rastlín, ktoré sa dlhodobou hospodárskou činnosťou človeka vytvorili a udržali na travertínových lokalitách vo východnej časti Hornádskej kotliny. Z európsky významných druhov rastlín sa tu vyskytuje poniklec slovenský (Pulsatilla slavica), z druhov národného významu tarica horská Brymova (Alyssum montanum ssp. brymii), kavyľ pôvabný (Stipa pulcherrima), popolavec oranžový (Tephroseris aurantiaca), prilbica jedhojová (Aconitum anthora), kruštík tmavočervený (Epipactis atrorubens), päťprstnica obyčajná (Gymnadenia conopsea), hmyzovník muchovitý (Ophrys insectifera), hadomor purpurový (Scorzonera purpurea). Z ďalších vzácnych, významných a ohrozených druhov sú to kozinec dánsky (Astragalus danicus), astra spišská (Aster amelloides), kavyľ Ivanov (Stipa joannis), veternica lesná (Anemone sylvestris), orlíček obyčajný (Aquilegia vulgaris), plamienok rovný (Clematis recta), konvalinka voňavá (Convallaria majalis), kruštík širokolistý (Epipactis helleborine), kručinka farbiarska poľná (Genista tinctoria ssp. campestris), horec krížatý (Gentiana cruciata), horček horký pravý (Gentianella amarella ssp. amarella), horček žltkastý karpatský (Gentiana lutescens ssp. carpatica), pahorec brvitý (Gentianopsis ciliata), margaréta panónska (Leucanthemum margaritae), ľan žltý (Linum flavum), ľan rakúsky (Linum austriacum), chlpánik vrcholíkatý (Pilosella cymosa), devätorníkovec skalný (Rhodax rupifragus), silenka donská Sillingerova (Silene donetzica ssp. sillingerii), jarabina mukyňová (Sorbus aria), tavoľník prostredný (Spiraea media), svíb južný (Swida australis), fialka skalná (Viola rupestris), nezábudka úzkolistá (Myosotis stenophylla), silenka uškatá (Silene otites). Z regionálne významných druhov sa vyskytuje zvonček karpatský (Campanula carpatica), hadomor rakúsky (Scorzonera austriaca).

Územie je súčasťou rozsiahleho koridoru bioty na rozhraní Hornádskej kotliny a Levočských vrchov, ktorým recentne prenikajú do vnútra Karpát panónske prvky.

Fauna

Územie spadá do priestoru zoogeografickej provincie Karpaty, oblasti Západné Karpaty a ich vonkajšieho obvodu. Z hľadiska živočíšnych regiónov je zoogeografické členenie územia do vonkajšieho obvodu oblasti Západných Karpát a jeho podtatranského okrsku. Zoogeografické členenie sa delí na dva biocykly. V terestrickom biocykle patrí chránené územie do podkarpatského úseku provincie listnatých lesov, v limnickom biocykle patrí do slanskej časti potiského okresu severopontického úseku pontokaspickej provincie.

V území sa vyskytujú z motýľov druhy národného významu jasoň chochlačkový (Parnassius mnemosyne), vidlochvost ovocný (Iphiclides podalirius), z mäkkýšov ciha rebravá (Clausilia dubia ssp. ingenua), ciha karpatská (Clausilia dubia ssp. carpatica), slimák žltkastý (Helix lutescens), ďalej modlivka zelená (Mantis religiosa), z chrobákov májka obyčajná (Meloe proscarabeus). Z ďalších významných druhov bezstavovcov sa vyskytuje pavúk križiak pásavý (Argiope bruennichi).
Z obojživelníkov sa vyskytujú druhy národného významu ropucha obyčajná (Bufo bufo), skokan hnedý (Rana temporaria), z plazov druhy národného významu jašterica obyčajná (Lacerta agilis), slepúch lámavý (Anguis fragilis), užovka hladká (Coronella austriaca).
Z európsky významných druhov vtákov sa vyskytujú chrapkáč poľný (Crex crex), ďateľ prostredný (Dendrocopos medius), strakoš červenochrbtý (Lanius collurio).
Z dravcov tu lovia druhy národného významu jastrab krahulec (Accipiter nisus), myšiak hôrny (Buteo buteo), sokol lastovičiar (Falco subbuteo) a sokol myšiar (Falco tinnunculus), významný je výskyt druhov národného významu pŕhľaviar čiernohlavý (Saxicola rubicola), hrdlička poľná (Streptopelia turtur), krutihlav hnedý (Jynx torquilla), prepelica poľná (Coturnix coturnix) a jarabica poľná (Perdix perdix).
Z cicavcov sa z druhov európskeho významu v území vyskytuje podkovár malý (Rhinolophus hipposideros), z druhov národného významu kuna lesná (Martes martes), jež (Erinaceus concolor), piskor obyčajný (Sorex araneus), bielozúbka bielobruchá (Crocidura leucodon), lasica obyčajná (Mustela nivalis), hranostaj čiernochvostý (Mustela erminea), plch lieskový (Muscardinus avellanarius).
1.6.2 Stručný opis predmetu ochrany

Lokalita Ostrá hora predstavuje morfologicky výraznú travertínovú kopu, jednu zo starších v systéme travertínových kôp v okolí Spišského Podhradia, s komplexom vzájomne sa prelínajúcich biotopov teplomilnej a mezofilnej lúčnej vegetácie na travertínoch Hornádskej kotliny. Územie je súčasťou rozsiahleho reálneho koridoru bioty na rozhraní Hornádskej kotliny a Levočských vrchov, ktorým recentne prenikajú do vnútra Karpát panónske prvky.

Predmetom ochrany chráneného územia sú biotopy európskeho významu uvedené v tabuľke č. 1 a biotopy druhu európskeho významu poniklec slovenský (Pulsatilla slavica).
Tab. č. 1 Biotopy európskeho významu
	Biotopy európskeho významu

	Kód biotopu
	Kód Natura
	Názov biotopu

	Pi5
	6110*
	Pionierske porasty zväzu Alysso-Sedion albi na plytkých karbonátových a bázických substrátoch

	Kr2
	5130
	Porasty borievky obyčajnej

	Tr1
	6210
	Suchomilné travinno-bylinné a krovinové porasty na vápnitom podloží

	Lk1
	6510
	Nížinné a podhorské kosné lúky

	Sk 8
	8310
	Nesprístupnené jaskynné útvary


Prioritné biotopy európskeho významu sú označené hviezdičkou (*) za kódom Natura.

1.6.3 Hodnotenie stavu predmetu ochrany, stanovenie priorít ochrany

Pre biotopy európskeho významu sa uvádza stručné slovné hodnotenie ich stavu v území prírodnej pamiatky Ostrá hora, ktoré vychádza z terénneho poznania lokality. Pre nelesné biotopy a druh európskeho významu boli vypracované hodnotiace tabuľky priaznivého stavu zachovania podľa publikácie Polák, P., Saxa, A. (2005): Priaznivý stav biotopov a druhov európskeho významu.
V nasledujúcich  tabuľkách je hodnotenie biotopov a druhov európskeho významu. Hodnotenie stavu predmetu ochrany je základným rámcom pre stanovenie cieľov starostlivosti.

Tab. č. 2 Hodnotenie stavu biotopov európskeho významu v celom SKUEV0105 Spišskopodhradské travertíny
	Kód biotopu
	Reprezentatívnosť biotopu v území
	Relatívna rozloha biotopu v území
	Zachovalosť biotopu v území
	Stav biotopu
	Stav biotopu v rámci bioregiónu
	Bioregión
	Cieľ ochrany v rámci územia
	Priorita

	5130
	B
	C
	B
	B
	U1
	Alpský
	Nutné zlepšenie stavu v území
	Stredná

	6110*
	A
	C
	B
	B
	FV
	Alpský
	Nutné udržanie stavu v území
	Nízka

	6210
	A
	C
	B
	B
	U1
	Alpský
	Nutné zlepšenie stavu v území
	Stredná

	6510
	C
	C
	C
	C
	FV
	Alpský
	Nutné udržanie stavu v území
	Nízka

	8310
	B
	C
	B
	B
	XX
	Alpský
	Nutné udržanie stavu v území
	Stredná


Vysvetlivky k tabuľke:

priaznivý stav: A – výborný, B – dobrý, nepriaznivý stav: C – narušený, D – nevyhovujúci

FV – priaznivý, nepriaznivý: U1 – nevyhovujúci, U2 – zlý (Polák, Saxa, 2005)
Tab. č. 3 Hodnotenie stavu druhov európskeho významu v celom SKUEV0105 Spišskopodhradské travertíny
	Bioregión
	Druh
	Relatívna početnosť v území 
	Zachovalosť populácie v území 
	Stav izolovanosti populácie v území 
	Celkový stav populácie v území 
	Stav druhu na úrovní biogeografického regiónu
	Cieľ ochrany v rámci územia
	Priorita

	Alpský
	Pulsatilla slavica
	A
	A
	C
	A
	U1
	Nutné udržanie stavu v území
	Stredná


Vysvetlivky k tabuľke:

priaznivý stav: A – výborný, B – dobrý, nepriaznivý stav: C – narušený, D – nevyhovujúci

FV – priaznivý, nepriaznivý: U1 – nevyhovujúci, U2 – zlý (Polák, Saxa, 2005)

Hodnotenie v tabuľkách je spracované pre celé územie SKUEV0105 Spišskopodhradské travertíny, preto sa môže líšiť od hodnotenia v lokalite Ostrá hora.

Hodnotenie stavu biotopov európskeho významu:
5130 – Porasty borievky obyčajnej (Kr2)
Biotop je závislý na spôsobe poľnohospodárskeho využívania, v optime ho udržiava výrub náletových drevín a extenzívna pastva hospodárskych zvierat, najmä koní. V území je v priaznivom stave A.

6110* – Pionierske porasty zväzu Alysso-Sedion albi na plytkých karbonátových a bázických substrátoch (Pi5)

Limitujúcim faktorom je dostatočný výskyt odkrytých, skalnatých plôch, s drobnou sutinou. V priebehu sukcesie je vytláčaný zapojenými travino-bylinnými porastami. Nenarušené porasty sú vzácne. Väčšina lokalít je sústredená na obnažených skalnatých výstupoch travertínovej kopy a je v priaznivom stave B.
6210 – Suchomilné travinno-bylinné a krovinové porasty na vápnitom substráte (Tr1)
Existencia tohto biotopu je závislá na vyhovujúcej poľnohospodárskej činnosti, ktorá v území je na časti zabezpečená na vzorovej úrovni a na časti absentuje. Je ohrozený expanziou vysokých tráv a zarastaním kríčkami a drevinami. V území je biotop celkovo v priaznivom stave B (časti na východe územia sú v stave A, na západe v nepriaznivom stave C).
6510 – Nížinné a podhorské kosné lúky (Lk1)
Ide najmä o degradačné fázy xerotermných biotopov. Pôvodné mezofilné porasty sú vzácne a je potrebné ich zachovať, na ostatných plochách obnoviť kľúčové biotopy. V území je v priaznivom stave B.
8310 – Nesprístupnené jaskynné útvary (Sk8)

V území sa nachádzajú nerozsiahle jaskyne a priepasti rôznej dĺžky. Biotop je v priaznivom stave B.

Hodnotenie stavu druhov európskeho významu:
Poniklec slovenský (Pulsatilla slavica)
Druh sa vyskytuje roztrúsene v celom chránenom území, viazaný je na travinno-bylinné biotopy a plochy mimo súvislých lesných porastov. V území má optimálne podmienky a je v dobrom stave zachovania B.

V súčasnosti má najväčší vplyv na územie upustenie od pravidelného poľnohospodárskeho využívania časti územia, čoho dôsledkom sú nežiadúce zmeny v rastlinných a živočíšnych spoločenstvách a postupné zarastanie časti lokality krovinami.

1.6.4 Hodnotenie ďalších osobitných záujmov ochrany prírody a krajiny v území

Osobitný záujem ochrany prírody si zaslúžia niektoré druhy spoločenstiev PP Ostrá hora, dokazujúce recentný koridor šírenia teplomilných druhov rastlín a živočíchov na styku Hornádskej kotliny a Levočských vrchov a postavenie travertínových lokalít v okolí Spišského Podhradia v ňom. V území PP Ostrá hora sa nachádzajú aj biotopy druhov rastlín národného významu tarica horská Brymova (Alyssum montanum ssp. brymii), kavyľ pôvabný (Stipa pulcherrima), popolavec oranžový (Tephroseris aurantiaca), prilbica jedhojová (Aconitum anthora), kruštík tmavočervený (Epipactis atrorubens), päťprstnica obyčajná (Gymnadenia conopsea), hmyzovník muchovitý (Ophrys insectifera), hadomor purpurový (Scorzonera purpurea), biotopy druhov živočíchov národného významu jasoň chochlačkový (Parnassius mnemosyne), vidlochvost ovocný (Iphiclides podalirius), ciha rebravá (Clausilia dubia ssp. ingenua), ciha karpatská (Clausilia dubia ssp. carpatica), slimák žltkastý (Helix lutescens), modlivka zelená (Mantis religiosa), májka obyčajná (Meloe proscarabeus), ropucha obyčajná (Bufo bufo), skokan hnedý (Rana temporaria), jašterica obyčajná (Lacerta agilis), slepúch lámavý (Anguis fragilis), užovka hladká (Coronella austriaca), kuna lesná (Martes martes), jež bledý (Erinaceus concolor), piskor obyčajný (Sorex araneus), bielozúbka bielobruchá (Crocidura leucodon), lasica obyčajná (Mustela nivalis), hranostaj čiernochvostý (Mustela erminea), plch lieskový (Muscardinus avellanarius).
Z európsky významných druhov vtákov sa vyskytujú chrapkáč poľný (Crex crex), ďateľ prostredný (Dendrocopos medius), strakoš červenochrbtý (Lanius collurio), z druhov národného významu jastrab krahulec (Accipiter nisus), myšiak hôrny (Buteo buteo), sokol lastovičiar (Falco subbuteo) a sokol myšiar (Falco tinnunculus), krutihlav hnedý (Jynx torquilla), pŕhľaviar čiernohlavý (Saxicola torquata), hrdlička poľná (Streptopelia turtur), prepelica poľná (Coturnix coturnix) a jarabica poľná (Perdix perdix).
Územie PP Ostrá hora je s ďalšími významnými druhmi rastlín ako kozinec dánsky (Astragalus danicus), kavyľ Ivanov (Stipa joannis), veternica lesná (Anemone sylvestris), orlíček obyčajný (Aquilegia vulgaris), astra spišská (Aster amelloides), plamienok rovný (Clematis recta), konvalinka voňavá (Convallaria majalis), kruštík širokolistý (Epipactis helleborine), kručinka farbiarska poľná (Genista tinctoria ssp. campestris), horec krížatý (Gentiana cruciata), horček horký pravý (Gentianella amarella ssp. amarella), horček žltkastý karpatský (Gentiana lutescens ssp. carpatica), pahorec brvitý (Gentianopsis ciliata), margaréta panónska (Leucanthemum margaritae), ľan žltý (Linum flavum), ľan rakúsky (Linum austriacum), chlpánik vrcholíkatý (Pilosella cymosa), devätorníkovec skalný (Rhodax rupifragus), silenka donská Sillingerova (Silene donetzica ssp. sillingerii), jarabina mukyňová (Sorbus aria), tavoľník prostredný (Spiraea media), svíb južný (Swida australis), fialka skalná (Viola rupestris), nezábudka úzkolistá (Myosotis stenophylla), silenka uškatá (Silene otites), zvonček karpatský (Campanula carpatica), hadomor rakúsky (Scorzonera austriaca) významnou lokalitou teplomilnej vegetácie travertínových lokalít v okolí Spišského Podhradia.
1.7 Výsledky komplexného zisťovania stavu lesa

Komplexné zisťovanie stavu lesa je zisťovanie údajov o prírodných, spoločenských, technických a ekonomických podmienkach hospodárenia a vývoja lesa, následne tieto údaje sú podkladom pre rámcové plánovanie, podrobné zisťovanie stavu lesa a podrobné plánovanie.
Územie PP leží čiastočne aj na lesných pozemkoch. Tie sú zaradené do lesného celku Lesy Spišské Podhradie, pre ktorý bol vypracovaný program starostlivosti o lesy (PSL) s platnosťou na roky 2008 – 2017. V súčasnosti je v štádiu obnovy. Lesné porasty v rámci PP sú zaradené do dvoch lesných porastov o celkovej výmere 8,90 ha, ostatná časť je vymedzená ako funkčné plochy, tzv. neúrodné lesné pozemky. 

Komplexné zisťovanie stavu lesa sa vykonáva v rámci lesných oblastí a podoblastí. Územie PP zasahuje do lesnej oblasti 29 Hornádska kotlina.

V rámci PP sú zaradené lesné porasty do kategórie lesov hospodárskych. Lesné porasty na území PP sú zaradené do hospodárskej skupiny lesných typov (HSLT) 302 – Svieže vápencové dubové bučiny. Z lesných typov je dominantne zastúpený lesný typ 3309 Vápencová dubová bučina (SLT Quercetum-Fagetum) a okrajovo tiež lesný typ 3404 Hviezdnatcovo-bažanková dubová bučina s lipou (SLT Querceto-Fagetum tiliosum).
Územie PP sa nachádza v 3. dubovo bukovom lesnom vegetačnom stupni. V tomto lesnom vegetačnom stupni prevláda buk s miestami primiešaným dubom zimným a hrabom. Avšak lesné porasty v PP sú nepôvodné a tvoria ich porasty borovice lesnej, smrekovca, nepôvodnej borovice čiernej a okrajovo tiež brezy a jelše sivej.

2 Socioekonomické pomery (využívanie územia a jeho okolia), pozitívne a negatívne faktory

Prírodná pamiatka Ostrá hora slúži okrem dominantnej funkcie ochrany prírody danej zákonom č. 543/2002 Z. z. aj ďalším aktivitám. K najvýznamnejším patrí poľnohospodárstvo a lesné hospodárstvo.
2.1 Historický kontext

2.1.1 Vývoj ochrany prírody

Územie bolo vyhlásené nariadením a uznesením plenárneho zasadnutia Okresného národného výboru v Spišskej Novej Vsi č. 83 zo dňa 15. 3. 1990, s účinnosťou od 1.4.1990. Územie má na základe vyhlášky Krajského úradu životného prostredia v Košiciach č. 7/2004 z 22.9.2004, s účinnosťou od 1.10.2004, platný 4. stupeň ochrany.
2.1.2 Vývoj poľnohospodárstva

V území vždy dominovalo lúčne hospodárstvo a pasienkárstvo. Lúky vznikali najmä na menej strmých okrajových plochách, kým na strmších častiach svahov travertínovej kopy prevládalo pasenie. Poľnohospodárska činnosť čiastočne ustala a v šesťdesiatych rokoch minulého storočia bola západná časť územia kopy zalesnená a začlenená do lesného pôdneho fondu. Na historických snímkach dobre vidno, že pôvodná krajinná štruktúra lokality bola prakticky zachovaná dodnes, plocha travertínovej kopy nebola nikdy predmetom parcelácie, obhospodarovala sa ako súvislá plocha uprostred rozparcelovanej poľnohospodárskej krajiny, najdôležitejšia zmena však vznikla v samotnom území jeho čiastočným zalesnením. Úspešnosť zalesnenia nebola najmä na extrémnych plochách v strednej časti kopy vysoká, následkom čoho sa zachovali rozsiahle plochy lúčnych enkláv aj na plochách lesa. Ide o plochy biotopov Kr2 Porasty borievky obyčajnej, Kr7 Trnkové a lieskové kroviny, Lk1 Nížinné a podhorské kosné lúky, Tr1 Suchomilné travinno-bylinné a krovinové porasty na vápnitom substráte, Pi5 Pionierske porasty zväzu Alysso-Sedion albi na plytkých karbonátových a bázických substrátoch, ktoré patria k najcennejším častiam chráneného územia. V tejto časti územia došlo z popudu ŠOP SR – Správy NP Slovenský raj v poslednej dobe k rozsiahlym výrubom drevín s odstránením drevnej hmoty v rámci dohodnutých manažmentových opatrení.

Obr. 1: Chránené územie v súčasnosti a v 50-tych rokoch minulého storočia

2.1.3 Vývoj lesníctva

Územie travertínovej kopy bolo oddávna využívané poľnohospodársky, na priloženom historickom snímku vidno, že na území kopy nerástli ani kroviny. V šesťdesiatych rokoch minulého storočia bolo celé územie kopy neuvážene zalesnené nepôvodnými a cudzokrajnými druhmi drevín, následne boli tieto plochy začlenené do lesného pôdneho fondu a dlhodobo sa na nich vykonávalo opätovné zalesňovanie, ktoré ustalo až začiatkom osemdesiatych rokov. Napriek všetkému úsiliu sa najextrémnejšie plochy v strednej časti kopy zalesniť nepodarilo, vďaka čomu ostal na časti plôch zachovaný fenomén niekdajších teplomilných spoločenstiev. Na prelome storočí sa podarilo po dohode s užívateľom plochy sceliť túto plochu s okrajovými enklávami výrubom lesných drevín do jedného uceleného celku, ktorého plocha bola v rámci lesných pozemkov zaradená do ostatných plôch a vyčlenená z ďalšieho lesníckeho obhospodarovania.

2.1.4 Vývoj turistiky

Územie bolo dlhodobo predmetom záujmu návštevníkov najmä kvôli dobrému vrcholovému výhľadu, tento záujem sa neskôr pretransformoval aj do záujmu zo strany turistov, územím vedie turistická trasa, totožná s trasou náučného chodníka, vybudovaného v osemdesiatych rokoch 20. storočia.
2.1.5 Vývoj ťažby nerastných surovín

V území je starý kameňolom, v ktorom ťažba travertínu definitívne zanikla pred 2. svetovou vojnou.
2.2 Stručný opis aktuálneho stavu

2.2.1
Ochrana prírody
V súčasnosti je územie prírodnej pamiatky súčasťou európskej sústavy chránených území Natura 2000, ktorej vymedzenie presahuje hranice PP. Z tohto dôvodu treba zabezpečiť spracovanie projektu a vyhlásenie územia podľa vymedzenia územia európskeho významu a následne aktualizovať program starostlivosti o toto územie.

2.2.2
Poľnohospodárstvo

Celková výmera poľnohospodárskych pozemkov v prírodnej pamiatke je 20,72 ha. Poľnohospodárska pôda tvorí 70,7 % územia PP Ostrá hora a tvoria ju trvalé trávne porasty a ostatné plochy.
Všetky trvalé trávne porasty v území sú obhospodarované pasením, časť porastov na exponovanejších plochách územia je nedostatočne obhospodarovaná. Plochy sú majetkom mesta Spišské Podhradie, Rímskokatolíckej cirkvi, Biskupstvo Spišské Podhradie, Slovenského pozemkového fondu, Bratislava a v menšej miere aj súkromných vlastníkov. Územie je v užívaní samostatne hospodáriaceho roľníka (SHR) Františka Hadušovského, Žehra, ktorý na plochy poberá platby Natura 2000 pre 4. stupeň ochrany s potvrdenými teplomilnými biotopmi typu A. V súčasnosti sa v území pasú kone a extenzívna pastva vyhovuje nelesným teplomilným biotopom, ktoré sú predmetmi ochrany. Pastva je vzorová, ide o jedno z najlepšie obhospodarovaných území v celom SKUEV0105 Spišskopodhradské travertíny.
2.2.3
Lesníctvo
V súčasnej dobe je časť územia lesného porastu odlesnená a je predpoklad jej poľnohospodárskeho využitia. Chránené územie je tvorené lesnými porastmi č. 398a, 400 a ostatnou plochou č. 201 – neúrodné lesné pozemky. Územie je majetkom Slovenskej republiky, v správe Lesov SR, š. p., Banská Bystrica. Porasty sú bez zásahu, s občasným výberom kalamity.
2.2.4
Rekreácia a šport 

Územie je z hľadiska rekreácie a športu atraktívne, územím vedie turistická trasa, totožná s trasou náučného chodníka, v súčasnosti nefunkčného. Ako zázemie mesta Spišské Podhradie je obľúbeným vychádzkovým a športovo-rekreačným miestom, takéto využitie však nemá vplyv na predmety ochrany.

2.2.5
Poľovníctvo a rybárstvo
Územie PP Ostrá hora leží v poľovnom revíri Granč-Petrovce. Hlavnou poľovnou zverou je jeleň lesný (Cervus elaphus) a srnec lesný (Capreolus capreolus), v menšej miere sa tu poľuje aj na sviňu divú (Sus scrofa). Z ďalších druhov poľovnej zveri, na ktorú je povolené poľovať, treba spomenúť vlka dravého (Canis lupus) a kunu lesnú (Martes martes). V území so štvrtým stupňom ochrany je v súvise s poľovníctvom zakázané v zmysle § 14 ods. 1 písm. i) zákona č. 543/2002 Z. z. organizovať spoločné poľovačky.
2.2.6
Ťažba nerastných surovín
Ťažba nerastných surovín sa v území nevykonáva a žiadna nová sa neplánuje.
2.3.
Návrh zásad a opatrení využívania územia a jeho okolia z hľadiska cieľov ochrany

Cieľom správneho obhospodarovania biotopov Natura 2000 je priviesť ich do tzv. priaznivého stavu alebo udržať ich v ňom. Za priaznivý stav biotopov sa považuje taký stav, keď:
-
výmera biotopu je stabilná (prinajmenšom neklesá), prípadne sa zvyšuje,

-
stav jeho typických druhov je priaznivý (nezhoršuje sa), prípadne sa zlepšuje,

-
štruktúra a funkcie biotopu sú zachované.

K zabezpečeniu cieľov ochrany slúži diferenciácia územia na ekologicko-funkčné priestory. Ekologicko-funkčné priestory (ďalej len „EFP“) sú vymedzené na základe zoskupenia ekologicky príbuzných biotopov a ich rovnakého hospodárskeho a socioekonomického využívania. EFP je charakterizovaný homogenitou ekologických podmienok a jednotným funkčným zameraním z hľadiska cieľov ochrany prírody, pričom je v území priestorovo opakovateľnou jednotkou s podrobne určeným typom základnej starostlivosti. Na území prírodnej pamiatky Ostrá hora sa vyčleňujú dva EFP. Ich prehľad a ďalšie podrobnosti sú uvedené v tabuľke.
Tab. č. 4 Prehľad EFP
	Kód EFP
	Názov EFP
	Prehľad biotopov patriacich do EFP
	Špecifické socioekonomické využitie územia

	EFP1
	Trvalé trávne porasty s extenzívnym využívaním
	Pi5 Pionierske porasty zväzu Alysso-Sedion albi na plytkých karbonátových a bázických substrátoch

Kr7 Trnkové a lieskové kroviny

Tr1 Suchomilné trávinnobylinné a krovinové porasty na vápnitom podloží

Lk1 Nížinné a podhorské kosné lúky (6510)

Sk8 Nesprístupnené jaskynné útvary (8310)
	Občasný výrub drevín a krov, pasenie

	EFP2
	Porasty nepôvodných drevín
	X9 Porasty nepôvodných drevín
	Obhospodarovanie v zmysle PSL s cieľom dlhodobej rekonštrukcie lesných porastov smerom k prirodzenému lesu


Charakteristika jednotlivých ekologicko-funkčných priestorov:

EFP1 – Trvalé trávne porasty s extenzívnym využívaním (výmera 20,72 ha)
Travinné porasty s prirodzeným alebo narušeným druhovým zložením. Ide o porasty biotopov Nížinné a podhorské kosné lúky, Suchomilné travinno-bylinné a krovinové porasty na vápnitom podloží s mozaikou biotopu Pionierske porasty zväzu Alysso-Sedion albi na plytkých karbonátových a bázických substrátoch. V minulosti boli pasené, v súčasnosti je na nich zabezpečená alebo plánovaná pastva.
EFP2 – Porasty nepôvodných drevín (výmera 8,60 ha)
EFP predstavuje všetky porasty nepôvodných drevín, ktoré boli v šesťdesiatych rokoch minulého storočia umelo vysadené na plochách vtedajších nelesných biotopov. Na plochách zapojených porastov sa vyžaduje dlhodobá rekonštrukcia lesných porastov smerom k prirodzenému lesu.

Základom pre podrobnejšie určenie režimu starostlivosti o biotopy a druhy sú manažmentové modely (rámcové opatrenia starostlivosti):
Pionierske porasty

6110* Pionierske porasty zväzu Alysso-Sedion albi na plytkých karbonátových a bázických substrátoch (Pi5)
· Pomiestne mozaikové narúšanie vegetačného krytu v miestach, kde sa vytvára zapojená vegetácia na úkor pionierskych porastov. Je možná aj extenzívna, prípadne náhodná pastva oviec alebo kôz v minimálnom zaťažení (0,3 VDJ/ha) raz za 3 – 5 rokov.

· Odstraňovanie sukcesných drevín alebo umelých výsadieb nepôvodných druhov drevín na lokalite v jesennom až zimnom období (výrubom).

· Najhodnotnejšie biotopy môžu byť zabezpečené (ochránené) pred nadmerným zošľapom a poškodzovaním (napr. v okolí turistických chodníkov).
Porasty borievky obyčajnej

5130 Porasty borievky obyčajnej (Kr2)

· Zabezpečiť extenzívnu pastvu oviec, kôz alebo dobytka v zaťažení 0,3 – 0,7 VDJ/ha, od mája do júna prípadne až do septembra. Termín sa prispôsobí v závislosti od požiadaviek druhov rastlín alebo živočíchov vyskytujúcich sa na lokalite.

· Odstraňovanie náletových drevín vyššieho vzrastu, ktoré môžu vytláčať borievku, v jesennom a zimnom období. Zastúpenie borievky by malo byť udržiavané na 30 – 70 % plochy lokality.

Teplo a suchomilné travinno-bylinné porasty
6210 Suchomilné travinno-bylinné a krovinové porasty na vápnitom substráte (Tr1)

· Vyhovuje  extenzívna pastva oviec, kôz, na miernejších svahoch aj dobytka, v zaťažení 0,3 – 0,6 VDJ/ha v termíne od apríla (prípadne od konca apríla) do júna. Pastva má byť na lokalite rovnomerne rozložená. Ak bola lokalita v jarných mesiacoch pokosená, je vhodné jej dopásanie v lete a na jeseň.
· Košarovanie sa neodporúča.
· Kosenie v prípade xerotermnejších lokalít na strmších svahoch je možné realizovať len ako alternatívny manažment, ale pri miernej svahovitosti je kosenie vhodným spôsobom starostlivosti o uvedené typy biotopov. Optimálne je ručné kosenie alebo ľahkou mechanizáciou v termíne do 15. 6. Pre tieto typy biotopov vyhovuje kosenie raz ročne. Pokosenú biomasu je potrebné na lokalite nechať vyschnúť, aby sa zabezpečila distribúcia semien, a až následne z lokality odstrániť.

· V prípade výskytu porastov Calamagrostis epigeios je potrebné aj druhé kosenie v týchto častiach lokalít s cieľom eliminovať jeho porasty. 

· Odstraňovať náletové dreviny na lokalitách, ak pokrývajú viac ako 15 % lokality. Zásah sa realizuje v jesenných až zimných mesiacoch aj s následným odstránením biomasy.

· V prípade potreby odstraňovanie inváznych a nepôvodných invázne sa správajúcich druhov rastlín, spôsobom vhodným pre elimináciu daných druhov.

Mezofilné lúky

6510 Nížinné a podhorské kosné lúky (Lk1)

· Najvhodnejším manažmentom lokalít je kosenie, ktoré je optimálne realizovať v termíne po 15. 6. Pre biotop Lk1 vyhovuje kosenie 2-krát ročne. Pokosenú biomasu je potrebné nechať na lokalite vysušiť a až následne ju z lokality odstrániť. Vhodné je z hľadiska zachovania populácií hmyzu zabezpečovať kosbu na lokalite etapovite, tzn. postupne po častiach v priebehu niekoľkých týždňov.
· Lokality môžu byť aj dopásané po prvej kosbe, v prípade, že nebude zabezpečená druhá kosba počas daného roku. Zaťaženie je vhodné 0,3 – 0,6 VDJ/ha, pričom je potrebné zabezpečiť rovnomerné rozmiestnenie zvierat v rámci lokality.

· Je prípustné aj dodatočné prihnojovanie (najmä v prípade porastov, ktoré sa kosia 2-krát ročne) a to výlučne maštaľným hnojom, nie hnojovicou, raz za dva roky. Maximálne odporúčané množstvo dusíka je 50 kg na hektár.

· Odstraňovanie náletových drevín na lokalitách v jesenných až zimných mesiacoch aj s následným odstránením biomasy.
· Zabrániť prísevom, ich rozorávaniu a likvidácii výstavbou.

· V prípade dlhodobo opustených lokalít, kde sú expanzívne rozšírené niektoré druhy, je potrebné zabezpečiť asanačné opatrenia, ktoré zahŕňajú okrem odstránenia sukcesných drevín aj kosenie lokality v čase začínajúceho kvitnutia nežiaduceho druhu, aby sa zabezpečila jeho efektívnejšia eliminácia. Vhodné je aj opakované kosenie v priebehu roka, aby sa pravidelne odstraňovala biomasa a oslabovali sa jedince nežiaduceho druhu.

Nesprístupnené jaskynné útvary

8310 Nesprístupnené jaskynné útvary (Sk8)

· Zamedziť zošľapávanie a poškodzovanie priestoru jaskyne (napr. odberom kvapľov), zakladanie ohňa spojené s táborením pod prevismi, znečisťovanie odpadkami alebo zvyškami jedla, nadmerné osvetlenie jaskynných priestorov.
· Zabrániť zmenám v okolí jaskyne, ktoré by mohli mať za následok zmenu vsakovania, kvality vody a ovplyvnili by tvorbu a regeneráciu jaskynných priestorov.
Pulsatilla slavica G. Reuss (poniklec slovenský)

· V prípade lokalít s pokročilou sukcesiou (na krovinatých a trávnatých stráňach) je potrebné preriedenie krovín a sukcesných drevín tak, aby ostali na lokalite solitérne dreviny na 5 % plochy. Zásah je potrebné realizovať v jesennom až zimnom období.

· V prípade hromadenia stariny na lokalite je potrebné zabezpečiť kosenie lokality po odkvitnutí a vysemenení druhu (jún – júl) raz za 2 roky alebo zabezpečiť extenzívnu pastvu oviec alebo kôz v zaťažení 0,3 DJ/ha.
· Zabrániť ťažbe horninového podkladu v miestach výskytu druhu, úmyselnému zalesňovaniu lokality a vypaľovaniu porastov vo vegetačnom období.

Zásady využívania územia je možné zhrnúť nasledovne:

· starostlivosť o v súčasnosti nevyužívanú časť územia, kde v dôsledku prirodzenej sukcesie dochádza k ústupu druhov, ktoré sú predmetom ochrany a postupnému zarastaniu biotopov európskeho významu,

· postupné odstránenie časti drevinovej vegetácie na doteraz neobhospodarovaných plochách,

· podpora tradičného obhospodarovanie (kosenie, extenzívna pastva),

· postupná zmena drevinového zloženia ovplyvnených a premenených lesných porastov,

· vytvoriť podmienky pre existenciu a vývoj pôvodných rastlinných spoločenstiev,

· odstraňovanie inváznych a nepôvodných invázne sa správajúcich druhov, ktoré sa v území objavia.
2 CIELE STAROSTLIVOSTI A OPATRENIA NA ICH DOSIAHNUTIE

2.1 Stanovenie dlhodobých cieľov starostlivosti v nadväznosti na ekologicko-funkčné priestory a zóny

Hlavným (dlhodobým) cieľom ochrany územia PP Ostrá hora je: Do roku 2027 dosiahnuť priaznivý stav kategórie A suchomilných travinných biotopov a zachovať súčasný stav ostatných biotopov a druhov európskeho významu, ktoré sú predmetom ochrany chráneného územia.
Hlavný cieľ bude realizovaný prostredníctvom:

· dôsledného dodržiavania cieľov a opatrení v jednotlivých ekologicko-funkčných priestoroch,

· zapojenia vlastníkov a užívateľov pozemkov do ochrany územia prírodnej pamiatky, do aktivít zachovávajúcich prírodné hodnoty a zároveň prinášajúcich prosperitu miestnym obyvateľom, ako je obnova tradičných foriem hospodárenia.

2.2 Stanovenie operatívnych cieľov v nadväznosti na ekologicko-funkčné priestory a zóny

Vedľajší (operatívny) cieľ 1: Dosiahnuť do roku 2027 zlepšenie stavu biotopu európskeho významu Suchomilné trávinnobylinné a krovinové porasty na vápnitom podloží (6210) z kategórie B do kategórie A a zachovať stav kategórie B biotopov európskeho významu Pionierske porasty zväzu Alysso-Sedion albi na plytkých karbonátových a bázických substrátoch (6110*), Nížinné a podhorské kosné lúky (6510), stav kategórie A u biotopu Porasty borievky obyčajnej (5130) a zachovať stav kategórie B druhu európskeho významu poniklec slovenský (Pulsatilla slavica) v rámci EFP1.

Vedľajší (operatívny) cieľ 2: Zabezpečiť dlhodobú rekonštrukciu porastov nepôvodných drevín v EFP2.

Vedľajší (operatívny) cieľ 3: Zabezpečiť prevyhlásenie PP Ostrá hora v hraniciach SKUEV0105 Spišskopodhradské travertíny a SKUEV2105 Spišskopodhradské travertíny – doplnok.

Vedľajší (operatívny) cieľ 4: Zlepšiť poznanie stavu a nárokov biotopov a druhov, ktoré sú predmetom ochrany alebo  ďalších osobitných záujmov ochrany prírody a krajiny v území.
Vedľajší (operatívny) cieľ 5: Zvýšiť povedomie verejnosti o hodnotách územia s cieľom eliminovať vplyv negatívnych javov na predmety ochrany územia.
Stanovenie vedľajších cieľov zohľadňuje stav biotopov v území a potreby zmien v rámci biogeografického regiónu. Hodnotiace tabuľky sú uvedené v kapitole 1.6.3.
2.3 Rámcové plánovanie a modely hospodárenia pre lesné biotopy

Rámcové plánovanie je určenie modelu hospodárenia pre jednotku rámcového plánovania – prevádzkový súbor, ktorý je homogénnym súborom lesných porastov vytvorený na základe hospodársko-úpravníckej typizácie v rámci lesných oblastí a podoblastí za účelom dosiahnutia cieľov hospodárenia. Homogénny súbor lesných porastov je daný kategóriou lesa, hospodárskym tvarom lesa, rámcovými stanovištnými podmienkami, porastovými pomermi a ohrozením lesa.

Navrhnuté modely hospodárenia boli vytvorené na základe identifikátorov modelov, to znamená všetky znaky, od ktorých závisí obsahová náplň modelov hospodárenia. Hlavným identifikátorom modelov je lesná oblasť, ďalšími identifikátormi sú: kategória lesa, písmeno kategórie, združený hospodársky súbor lesných typov, hospodársky súbor lesných typov, hospodársky súbor porastových typov, tvar lesa, spôsob hospodárenia, špecifikum, zóna rekreácie, pásmo hygienickej ochrany, druh chráneného územia, zóna ochrany prírody, stupeň ochrany prírody, pásmo ohrozenia imisiami, imisný typ, stupeň ohrozenia. Nie všetky identifikátory sa uplatňujú vo všetkých modeloch, pretože nie všetky majú opodstatnenie na každom území. Z pohľadu ochrany prírody vstupuje ako jeden z najdôležitejších identifikátorov pri tvorbe modelov, nastavení cieľov, základného rámca a zásad hospodárenia stupeň ochrany prírody. Pre lesné porasty v PP Ostrá hora je vytvorený 1 model.

Modely hospodárenia sú podkladom na vyhotovenie plánu a sú súčasťou zásad na vyhotovenie plánu pre príslušný lesný celok a pokynov na vyhotovenie plánu. Proces rámcového plánovania teda predchádza podrobnému plánovaniu, ktoré zisťuje konkrétne porastové charakteristiky a stanovuje hospodárske opatrenia pre dielce, čiastkové plochy, porastové skupiny a etáže na obdobie platnosti plánu. V rámci hospodárskych opatrení sa určujú úlohy v obnove lesa, výchove lesa, ťažbe, lesotechnických melioráciách a ochrane lesa.

Každý model hospodárenia obsahuje cieľ hospodárenia, ktorým je cieľové drevinové zloženie, cieľová produkcia dreva a cieľová štruktúra lesného porastu, ďalej základný rámec hospodárenia, ktorým je hospodársky spôsob a jeho formy, rubná doba, obnovná doba, doba zabezpečenia a doba návratu, a taktiež zásady hospodárenia, ktorými sú zásady výchovy lesa, obnovy lesa, ochrany lesa a rekonštrukcie lesa.

Vzhľadom k tomu, že na území PP ide o nepôvodné porasty, ktorých funkcia na tomto stanovišti je prioritne ochranná, zásady výchovy a obnovy porastov sú prispôsobené tejto funkcii. Výchovnými zásahmi treba zabezpečovať predovšetkým stabilitu porastov, obnovná doba sa vykonáva formou účelového výberu a je nepretržitá, zabezpečenie obnovy lesa formou prirodzeného zmladenia je vzhľadom k podmienkam problematické, preto sa uprednostňuje umelá obnova stanovištne vhodnými drevinami.
2.4 Navrhované opatrenia, stanovenie harmonogramu ich plnenia, určenie subjektu zodpovedného za ich plnenie, stanovenie merateľných indikátorov ich plnenia

Tab. č. 5 

	Vedľajší (operatívny) cieľ 1: Dosiahnuť do roku 2027 zlepšenie stavu biotopu európskeho významu Suchomilné trávinnobylinné a krovinové porasty na vápnitom podloží (6210) z kategórie B do kategórie A a zachovať stav kategórie B biotopov európskeho významu Pionierske porasty zväzu Alysso-Sedion albi na plytkých karbonátových a bázických substrátoch (6110*), Nížinné a podhorské kosné lúky (6510), stav kategórie A u biotopu Porasty borievky obyčajnej (5130) a zachovať stav kategórie B druhu európskeho významu poniklec slovenský (Pulsatilla slavica) v rámci EFP1.

	Merateľný indikátor plnenia: v roku 2027 dosiahnutý stav A biotopu 6210, zachovaný stav B biotopu 6110* a 6510, zachovaný stav A biotopu 5130 a stav kategórie B druhu Pulsatilla slavica

	Opatre​nie 1.1
	Extenzívna pastva v území v súlade s rámcovými zásadami pre dané typy biotopov

	
	Merateľný indikátor plnenia: Udržanie biotopu xerotermných a mezofilných lúk v žiaducom stave bez známok intenzifikácie a prítomnosti inváznych a nepôvodných druhov, zachovanie stavu B biotopu 6110 (Pi5) a 6510 (Lk1), zachovanie stavu A biotopu (Kr2), zachovanie stavu B druhu Pulsatilla slavica, zlepšenie stavu B do stavu A pri biotope 6210 (Tr1)

	Číslo aktivity
	Opis aktivity
	Výstup – indikátor plnenia aktivity
	Termín
	Zodpoved​nosť
	Zdroje
	EFP

	1.1.1
	Redukcia náletových drevín (borovica) a krov v EFP1 v súlade s rámcovými zásadami pre biotopy Pi5, Kr2, Tr1 ako predpoklad vytvorenia vhodných podmienok pre následné zabezpe​čenie pastvy (s ponechaním zastúpenia krovín na 30 %), koncom vegetačnej sezóny (jeseň – začiatok zimy), spočíva v úplnom výrube náletových ihličnatých drevín (borovica, smrek, smrekovec), preriedení porastov listnatých krovín (bez ponechávania kompaktných hustých porastov), v prípade biotopu Kr2 – ponechávanie jedincov borievok v primeranom zastúpení na lokalite (pod dozorom a s usmernením pracovníkmi ŠOP SR), s následným odstránením biomasy mimo lokalitu
	Zabezpečené plochy bez krovín, resp. s primeraným zastúpením borievky (30 – 70 %) v biotope Kr2, zlepšenie stavu biotopu Tr1 (do stavu A) a zachovanie stavu biotopov Pi5, Lk1, Kr2 a stavu druhu Pulsatilla slavica, fotodokumentácia
	2018 – 2027 (2018 – 2019 hlavná redukcia krovín a následne v 3 – 5 ročných intervaloch, podľa potreby)
	Užívateľ pozemkov, ŠOP SR (dohľad nad realizáciou činnosti), v prípade nezapojenia užívateľa do PRV – zodpovednosť ŠOP SR
	Užívateľ pozemkov v období nájomnej zmluvy, po jej skončení ŠOP SR, príp. iné zdroje 
	EFP1

	1.1.2
	Extenzívna pastva oviec, dobytka alebo koní v území v rámci EFP1 v súlade s rámcovými zásadami pre biotopy Tr1, Lk1, Kr2 a Pi5 – v zaťažení 0,3 VDJ/ha, bez košarovania
	Zabezpečená extenzívna pastva, nehromadiaca sa starina na lokalitách,  zlepšenie stavu biotopu Tr1 (do stavu A) a zachovanie stavu biotopov Pi5, Lk1, Kr2 a stavu druhu Pulsatilla slavica, fotodokumentácia
	2018 – 2027 (každoročne)
	Užívateľ pozemkov
	Agroenviron​mentálne platby – Ochrana biotopov poloprírodných a prírodných trávnych porastov
	EFP1

	Vedľajší (operatívny) cieľ 2: Zabezpečiť dlhodobú rekonštrukciu porastov nepôvodných drevín v EFP2

	Merateľný indikátor plnenia: Zmena porastov nepôvodných drevín účelnými výchovnými zásahmi v prospech pôvodných druhov drevín, zmena štruktúry porastov a smerovanie k vytvoreniu prirodzeného lesa

	Opatre​nie 2.1
	Zmena drevinového zloženia na pôvodné postupným odstraňovaním nepôvodných druhov drevín

	
	Merateľný indikátor plnenia: Zlepšenie stavu a štruktúry lesných porastov, porasty bez prítomnosti inváznych a nepôvodných druhov

	Číslo aktivity
	Opis aktivity
	Výstup – indikátor plnenia aktivity
	Termín
	Zodpoved​nosť
	Zdroje
	EFP

	2.1.1
	Spolupráca s užívateľom územia a vyhotovovateľom PSL pri pripomienkovaní PSL na ďalšie obdobia a uplatňovanie požiadaviek ŠOP SR – postupné odstraňovanie nepôvodných drevín
	PSL so zapracovanými požiadavkami ŠOP SR
	2026 – 2027
	ŠOP SR
	ŠOP SR
	EFP2

	2.1.2
	Zabezpečiť zmenu drevinového zloženia na pôvodné postupným odstraňovaním nepôvodných druhov drevín v EFP2 – realizácia opatrení v zmysle platnej PSL
	Premena porastov nepôvodných drevín na prirodzené porasty, zmena štruktúry porastov, zníženie zastúpenia nepôvodných druhov drevín a zvýšenie zastúpenia pôvodných druhov
	2018 – 2027 (mimo vegetačného obdobia)
	Užívateľ pozemkov
	Užívateľ pozemkov
	EFP2

	Vedľajší (operatívny) cieľ 3: Zabezpečiť prevyhlásenie PP Ostrá hora v hraniciach SKUEV0105 Spišskopodhradské travertíny a SKUEV2105 Spišskopodhradské travertíny – doplnok.

	Merateľný ukazovateľ plnenia: Spracovanie projektu ochrany a prevyhlásenie PP Ostrá hora

	Opatre​nie 3.1
	Spracovanie projektu ochrany a dopracovanie aj programu starostlivosti PP Ostrá hora

	
	Merateľný ukazovateľ plnenia: Spracovaný projekt ochrany na novú hranicu rešpektujúcu územia Natura 2000

	Číslo aktivity
	Opis aktivity
	Výstup – indikátor plnenia aktivity
	Termín
	Zodpoved​nosť
	Zdroje
	EFP

	3.1.1
	Rokovanie s majiteľmi a užívateľmi pozemkov o rozšírení CHÚ
	Dohoda s majiteľmi a užívateľmi o rozšírení CHÚ
	2018 – 2020
	ŠOP SR
	Rozpočet ŠOP SR
	Mimo PP

	3.1.2
	Zabezpečenie spracovania návrhu rozšírenia CHÚ
	Spracovaný návrh rozšírenia CHÚ 
	2019 – 2022
	ŠOP SR
	Rozpočet ŠOP SR
	Mimo PP

	3.1.3
	Zabezpečenie spracovania aktualizácie programu starostlivosť o rozšírené územie CHÚ
	Spracovaný návrh aktualizácie programu starostlivosti
	2020 – 2022
	ŠOP SR
	Rozpočet ŠOP SR
	Mimo PP

	Vedľajší (operatívny) cieľ 4: Zlepšiť poznanie stavu a nárokov biotopov a druhov, ktoré sú predmetom ochrany, alebo ďalších osobitných záujmov ochrany prírody a krajiny v území.

	Merateľný indikátor plnenia: aktuálne údaje o stave predmetov ochrany

	Opatre​nie 4.1
	Monitoring a vyhodnocovanie stavu predmetov ochrany územia

	
	Merateľný indikátor plnenia: údaje o stave predmetov ochrany, lepšie spoznanie ekológie predmetov ochrany a posúdenie správnosti návrhu opatrení

	Číslo aktivity
	Opis aktivity
	Výstup – indikátor plnenia aktivity
	Termín
	Zodpoved​nosť
	Zdroje
	EFP

	4.1.1
	Monitoring biotopov, ktoré sú predmetom ochrany PP, na trvalých plochách 027, 107 a 317 (evidované v KIMS)
	Záznamy v KIMS, fotodokumentácia a správy z monitoringu
	2018 – 2027 (každoročne alebo každé 2 roky)
	ŠOP SR
	Rozpočet ŠOP SR
	Celé územie

	4.1.2
	Monitoring druhu Pulsatilla slavica (sčítanie počtu na ploche, dlhodobo sledovaná plocha výskytu)
	Záznamy v KIMS, fotodokumentácia a správy z monitoringu ohľadom údajov o počte a ploche výskytu druhov
	2018 – 2027 (každoročne)
	ŠOP SR
	Rozpočet ŠOP SR
	Celé územie

	4.1.3
	Hodnotenie stavu biotopov a druhu, ktoré sú predmetom ochrany PP, vo vzťahu k realizovaným opatreniam
	Zhodnotený stav predmetov ochrany
	2018 – 2027 (každé 2 roky)
	ŠOP SR
	Rozpočet ŠOP SR
	Celé územie

	4.1.4
	Výskumné aktivity v území v spolupráci s vedeckými inštitúciami
	Zrealizované výskumy
	Trvalý (podľa potreby)
	ŠOP SR, výskumné inštitúcie
	Rozpočet ŠOP SR, iné zdroje
	Celé územie

	Vedľajší (operatívny) cieľ 5: Zvýšiť povedomie verejnosti o hodnotách územia s cieľom eliminovať vplyv negatívnych javov na predmety ochrany územia

	Merateľný ukazovateľ: Znížený vplyv užívateľov rekreačných objektov a návštevníkov územia

	Opatre​nie 5.1
	Vydanie informačných materiálov, inštalácia tabúľ obnoveného náučného chodníka (NCH)

	
	Merateľný indikátor plnenia: Vydané informačné materiály, rekonštruovaný NCH v území

	Číslo aktivity
	Opis aktivity
	Výstup – indikátor plnenia aktivity
	Termín
	Zodpoved​nosť
	Zdroje
	EFP

	5.1.1
	Príprava a spracovanie informácií o ochrane PP a jej plánovaného rozšírenia
	Informácie pripravené na použitie
	2022 – 2024
	ŠOP SR
	ŠOP SR
	Celé územie

	5.1.2
	Vydanie informačných materiálov, inštalácia rekonštruovaného NCH v území
	Vydané informačné materiály, inštalované zariadenia NCH v území
	2024 – 2026
	ŠOP SR
	ŠOP SR
	Celé územie


4
SPÔSOB VYHODNOCOVANIA PROGRAMU STAROSTLIVOSTI
Vyhodnocovanie programu starostlivosti a účinnosti vykonaných opatrení bude vykonávať Správa Národného parku Slovenský raj. Opatrenia budú rozpracované na jednotlivé roky a vyhodnocované v rámci plánu hlavných úloh správy národného parku. Zároveň sa bude viesť prehľad o plánovaných a reálne čerpaných finančných prostriedkoch. Ukazovateľom efektívnosti plnenia programu je sledovanie kapitoly 3 Ciele starostlivosti a opatrenia na ich dosiahnutie na základe nasledovnej tabuľky. Červenou sú vyznačené roky, kedy ba malo byť vyhodnocované naplnenie indikátora (čiastočné alebo úplné).

Tab. č. 6 Harmonogram aktivít a dosiahnutých výstupov
	Aktivita
	2018
	2019
	2020
	2021
	2022
	2023
	2024
	2025
	2026
	2027

	1.1.1
	x
	x
	
	
	
	
	x
	
	
	

	1.1.2
	x
	x
	x
	x
	x
	x
	x
	x
	x
	x

	2.1.1
	
	
	
	
	
	
	
	
	
	x

	2.1.2
	x
	x
	x
	x
	x
	x
	x
	x
	x
	x

	3.1.1
	x
	x
	x
	
	
	
	
	
	
	

	3.1.2
	
	
	x
	x
	x
	
	
	
	
	

	3.1.3
	
	
	x
	x
	x
	
	
	
	
	

	4.1.1
	x
	x
	x
	x
	x
	x
	x
	x
	x
	x

	4.1.2
	x
	x
	x
	x
	x
	x
	x
	x
	x
	x

	4.1.3
	x
	
	x
	
	x
	
	x
	
	x
	

	4.1.4
	x
	x
	x
	x
	x
	x
	x
	x
	x
	x

	5.1.1
	
	
	
	
	x
	x
	x
	
	
	

	5.1.2
	
	
	
	
	
	
	x
	x
	x

Spracovateľmi tohto programu starostlivosti sú pracovníci Štátnej ochrany prírody Slovenskej republiky – Správy Národného parku Slovenský raj.

Autori: Barlog, M., Bryndzová, Š., Dražil, T., Krak, V., Leskovjanský, M.
6 PRÍLOHY

6.1
Mapa predmetov ochrany



6.2
Mapa identifikácie vlastnícko-užívateľských vzťahov

6.3
Mapa využitia územia

6.4
Mapa ekologicko-funkčných priestorov

6.5
Mapa zón
(nevypracováva sa, nakoľko na celom území platí jeden – 4. stupeň ochrany)
6.6
Mapa navrhovaných opatrení starostlivosti na jednotlivých parcelách alebo jednotkách priestorového rozdelenia (JPRL, LPIS)

Financované z prostriedkov Európskeho fondu regionálneho rozvoja (ERDF) v rámci projektu: Vypracovanie programov starostlivosti o vybrané chránené územia zahrnuté v sústave NATURA 2000

